Паводле валанцёраў, з будаўнікамі ў іх склаліся даволі прыязныя дачыненьні, і тыя нават абяцалі дапамагчы сёньня ў справе ўсталяваньня ў лягеры палявой капліцы для набажэнстваў. Частка валанцёраў пакінула сёньня лягер а 4-й гадзіне раніцы, і паехала сустракаць сустаршыню ініцыятывы Моладзь за Курапаты Паўла Севярынца, які за абарону мэмарыялу правёў 17 сутак у турме. Дарэчы, заўтра ў Курапатах павінна адбыцца нарада кіраўнікоў моладзевай ініцыятывы, і будзе зацьверджаны плян далейшых дзеяньняў.